Siringi za Uganda: Siringi z’ensimbi ezikozesebwa mu ggwanga lya Uganda. Ebyafaayo: Mu mwaka gwa lukumi mu lwenda nkaaga mu mukaaga, Uganda yafulumya siringi ezaasooka ne zisikira siringi z’Obuvanjuba bwa Afrika ezaali zikozesebwa nga siringi tennafulumizibwa. Olw’ensimbi okugwa ennyo akatale, siringi empya zaafulumizibwa mu mwaka gwa lukumi mu lwenda kinaana mu musanvu nga zizitowa okwenkanankana ne siringi kikumi eza siringi enkadde. Siringi tetera kukyukakyuka era nga y’esinga okukozesebwa ennyo mu by’obugulanyi mu Uganda. Ne ddoola ya Amerika nayo ekkirizibwa ewantu wangi kw’ossa Sterling ne Euro. Nga lumu Ogwokubiri bbiri kkumi n’ebiri, Banka ya Uganda enkulu yasala enkola yaayo okudda ku bitundu amakumi abiri mu bibiri ku buli kikumi oluvannyuma lw’okugwa kw’ensimbi okukendeera okumala emyezi esatu egy’omuddiriŋŋanwa. Ssente ez’empapula: Siringi eyasooka: Mu lukumi mu lwenda nkaaga mu mukaaga, Banka ya Uganda enkulu yafulumya ssente z’empapula mu siringi ez’enjawulo omuli siringi ttaano, siringi kkumi, siringi amakumi abiri ne siringi kikumi. Mu lukumi mu lwenda nsanvu mu esatu, ssente z’empapula eza siringi ataano zaafulumizibwa era ne ziddirirwa eza siringi bitaano ne siringi lukumi ezaafulumizibwa mu mwaka gwa lukumi mu lwenda kinaana mu esatu, olwo eza siringi enkumi ttaano ne zifulumizibwa mu lukumi mu lwenda kinaana mu etaano. Siringi ey’okubiri: Mu lukumi mu lwenda kinaana mu musanvu, ensimbi empya ezaali zireeteddwa zaafulumizibwamu ssente z’empapula eza siringi ttaano, siringi kkumi, siringi amakumi abiri, siringi ataano, siringi kikumi ne siringi bibiri. Mu lukumi mu lwenda kyenda mu gumu, empapula eza siringi bitaano ne siringi lukumi nazo zaaleetebwa olwo endala ne zifulumizibwa mu myaka egyaddirira. Mu lukumi mu lwenda kyenda mu esatu ssente z’empapula eza siringi enkumi ttaano zaafuluma, eza siringi omutwalo ne zifuluma mu lukumi mu lwenda kyenda mu etaano, eza siringi emitwalo ebiri zo ne zifuluma mu lukumi mu lwenda kyenda mu mwenda ne ziddirirwa eza siringi emitwalo etaano mu bbiri esatu, olwo ate eza siringi enkumi bbiri ne zifuluma mu mwaka gwa bbiri kkumi. Mu kaseera kano ssente z’empapula eziriwo z’ezo eza siringi lukumi, siringi enkumi bbiri, siringi enkumi ttaano, siringi mutwalo, siringi emitwalo ebiri ne siringi emitwalo etaano. Mu mwaka gwa bbiri etaano, Banka ya Uganda enkulu yafuna ekirowoozo eky’okufulumya ebinusu bisikire empapula za ssente ez’omuwendo omutono gamba nga ezo eza siringi olukumi. Empapula za ssente ez’omuwendo omutono zeesanga nga zikozesebwa nnyo buli lunaku, olwo ne kiziviirako okucaafuwala ennyo. Nga kkumi na musanvu Ogwokutaano bbiri kkumi, Banka ya Uganda enkulu yafulumya ssente z’empapula empya nga ziriko ebintu eby’enjawulo ebyakkaanyizibwako era ebyoleka ebyafaayo bya Uganda, obutonde n’obuwangwa bwayo. Ssente zino ezaafulumizibwa era ziriko ebintu ebirala ebirogooseddwamu ebiyambako okutangira obufere. Ku ssente z’empapula zonna ettaano kuliko ebifaananyi bitaano: ensona y’emikeeka mu Uganda, enduka y’ebisero mu Uganda, maapu ya Uganda erimu olukoloboze lwa ekweta, ekijjukizo ky’ameefuga awamu n’ekifaananyi ky’omusajja ayambadde ekyambalo ky’Abakalamoja. Gavana wa Banka ya Uganda enkulu, Emmanuel Tumusiime Mutebile yagamba nti okufulumya ssente z’empapula empya kwali tekutegeeza nti ssente zikyusiddwa ate era nga tekyalimu nsonga ya byabufuzi emabega waakyo. Yagamba nti okukyusa endabika yaazo kwakolebwa okusobola okutambula n’enkola eziri mu mawanga amalala okwetooloola ensi yonna awamu n’okutangira abakuba ebicupuli.